**JELGAVAS PILSĒTAS PAŠVALDĪBAS 2021.GADA 4.FEBRUĀRA**

**SAISTOŠO NOTEIKUMU NR.21-3**

**„GROZĪJUMI JELGAVAS PILSĒTAS PAŠVALDĪBAS 2016.GADA 28.JANVĀRA SAISTOŠAJOS NOTEIKUMOS NR.16-3 „JELGAVAS PILSĒTAS PAŠVALDĪBAS PIRMSSKOLAS IZGLĪTĪBAS NODROŠINĀŠANAS**

**FUNKCIJAS ĪSTENOŠANAS KĀRTĪBA””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Grozījumi Jelgavas pilsētas pašvaldības 2016.gada 28.janvāra saistošajos noteikumos Nr.16-3 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība” (turpmāk – Saistošie noteikumi) nosaka pašvaldības atbalsta apmēru privātām izglītības iestādēm 2021.gadā atbilstoši Jelgavas pilsētas pašvaldības pirmsskolas izglītības iestāžu viena bērna vidējām izmaksām. Noteikumi paredz iespēju privātām izglītības iestādēm par pirmsskolas izglītības pakalpojuma nodrošināšanu bērniem, kuri apgūst obligāto sagatavošanu pamatizglītības ieguves uzsākšanai, saņemt lielāku pašvaldības atbalstu salīdzinoši ar Jelgavas pilsētas pašvaldības pirmsskolas izglītības iestāžu viena bērna vidējām izmaksām, ja tiek iesniegts Jelgavas pilsētās pašvaldības iestādē “Jelgavas izglītības pārvalde” iesniegums un privātās izglītības iestādes darba izvērtējumu par iepriekšējo kalendāro gadu. |
| 2.  Projekta nepieciešamības pamatojums | Pašvaldība, atbilstoši Ministru kabineta 2015.gada 8.decembra noteikumu Nr.709 „Noteikumi par izmaksu noteikšanas metodiku un kārtību, kādā pašvaldība atbilstoši noteiktajām vidējām izmaksām sedz pirmsskolas izglītības programmas izmaksas privātai izglītības iestādei” metodikai veica pašvaldības pirmsskolas izglītības iestāžu viena bērna vidējo izmaksu aprēķinu norēķiniem ar privātām izglītības iestādēm saskaņā ar iepriekšējā gada pēc naudas plūsmas uzskaitītiem izdevumiem.  Pašvaldības atbalsts par vienu bērnu tiek noteikts diferencēti, atbilstoši bērna deklarētās dzīvesvietas pašvaldībā noteiktajām vienam bērnam nepieciešamajām vidējām izmaksām pašvaldības pirmsskolas izglītības iestādē pirmsskolas izglītības programmas īstenošanai noteiktā vecuma grupā (vecumā no pusotra līdz četriem gadiem un bērniem, kam jānodrošina obligātās sagatavošanas pamatizglītības ieguves uzsākšana).  Lai veicinātu konkurētspējīgas pirmsskolas izglītības pieejamību, privātās izglītības iestādes var saņemt lielāku pašvaldības atbalstu. |
| 3. Informācija par plānoto projekta ietekmi uz pašvaldības budžetu | Saistošo noteikumu realizēšanai nepieciešamie naudas līdzekļi tiek plānoti Jelgavas pilsētas pašvaldības iestādes “Jelgavas izglītības pārvalde” 2021.gada budžetā 2 660 160 *euro* apmērā |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Veicinās uzņēmējdarbības vides attīstību un konkurētspējīgas pirmsskolas izglītības pieejamību. |
| 5. Informācija par administratīvajām procedūrām | Izglītības iestāžu darba izvērtējumu nodrošinās Jelgavas pilsētas pašvaldības iestādes “Jelgavas izglītības pārvalde” speciālisti. |
| 6. Informācija par konsultācijām ar privātpersonām | Konsultācijas ar privāto izglītības iestāžu pārstāvjiem ir notikušas. |

Jelgavas pilsētas domes priekšsēdētājs A.Rāviņš